По-късно там много често отсяда Стефан Батори, полски крал и велик княз на Литва, който превръща Гродно в своя резиденция и напълно преобразява крепостта. През 1579 г. в замъка се провежда заседание на сейма, на което се обсъжда включването на Жечпосполита в Ливонската война. Шест години по-късно владетелят окончателно се премества в замъка на Гродно и започва подготовка за война с Московското княжество. На следващата година събира тук сейма, който трябвало да го подкрепи за предстоящите военни действия.